OBRAZAC 1  

Ministarstvo pravde
[bookmark: _Hlk161657997]Broj iz evidencije postupaka javnih nabavki: 04-426/26-6346/3
Redni broj iz Plana javnih nabavki : 13
[bookmark: _GoBack]Mjesto i datum: Podgorica, 23.06.2026. godine



Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23 i 11/23) Ministarstvo pravde objavljuje        





                                          	                                                      

TENDERSKU DOKUMENTACIJU
ZA OTVORENI POSTUPAK JAVNE NABAVKE

Usluge - Godišnje održavanje LURIS sistema za međunarodnu pravnu pomoć
(ponovljeni postupak)


Predmet nabavke se nabavlja:

 kao cjelina 


















1. [bookmark: _Toc62730553]POZIV ZA NADMETANJE[footnoteRef:1]  [1:  Podatke iz tačke 1. Poziv za nadmetanje naručilac neposredno UNOSI na ESJN elektronskim putem;] 

	

1. Podaci o naručiocu;
2. Podaci o postupku i predmetu javne nabavke: 
2.1. Vrsta postupka,
2.2. Predmet javne nabavke (vrsta predmeta, naziv i opis predmeta),
2.3. Procijenjena vrijednost predmeta nabavke[footnoteRef:2], [2:  U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama;] 

2.4. Način nabavke: 
· Cjelina, po partijama,
· Zajednička nabavka,
· Centralizovana nabavka,
2.5. Posebni oblik nabavke:
· Okvirni sporazum,
· Dinamički sistem nabavki,
· Elektronska aukcija,
· Elektronski katalog,
2.6. Uslovi za učešće u postupku javne nabavke i posebni osnovi za isključenje,
2.7. Kriterijum za izbor najpovoljnije ponude,
2.8. Način, mjesto i vrijeme podnošenja ponuda i otvaranja ponuda,
2.9. Rok za donošenje odluke o izboru,
2.10. Rok važenja ponude,
2.11. Garancija ponude

2. [bookmark: _Toc62730554]TEHNIČKA SPECIFIKACIJA PREDMETA JAVNE NABAVKE[footnoteRef:3] [3:  Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem;] 


1. Naziv i opis predmeta nabavke u cjelini, po partijama i stavkama sa bitnim karakteristikama
2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

3. [bookmark: _Toc62730555]DODATNE INFORMACIJE O PREDMETU I POSTUPKU NABAVKE[footnoteRef:4] [4:  Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN;] 



Predmet nabavke je pružanje usluge održavanja softverskog rešenja za evidenciju i praćenje predmeta iz međunarodne pravne pomoći i saradnje u Ministarstvu pravde. Sistem omogućava Ministarstvu pravde da prati primljene zamolnice i druge zahtjeve iz oblasti pružanja i primanja međunarodne pravne pomoći, kao i statističko izvještavanje u oblasti međunarodne pravne pomoći u građanskim i krivičnim stvarima.

Predmet nabavke i opseg
Predmet nabavke je pružanje usluge održavanja softverskog rješenja za evidenciju i praćenje predmeta iz međunarodne pravne pomoći i saradnje u Ministarstvu pravde.
Pružanje  podrške i održavanje Informacionog Sistema (IS) podrazumijeva : 
· Rješavanje grešaka (Bug Fixing)
· Dodatna podrška/zahtjevi za promjene (Additional Support/Change request) do 2 dana mjesečno

Osnovni Moduli i procesi LURIS poslovnog softvera
· Autorizacija korisnika
· Zavođenje predmeta
· Predmeti
· Dokumenta
· Šabloni
· Šifarnici
· Pretrage
· Izvještaji
· Rad sa zadacima
· Razmjena podataka

2.1. Autorizacija korisnika
Preko ovog Modula vrši se autorizacija korisnika provjerom njegovih kredencijala korisničkog imena i lozinke i kontrola funkcionalnosti kojima korisnik ima pristup u okviru aplikacije.
Postoje sledeće uloge korisnika aplikacije:
· Pisarnica – zavođenje predmeta i dokumenata
· Obrađivač – obrada predmeta i dokumenata
· Načelnik (rukovodilac) – kontrola, signiranje i obrada predmeta i dokumenata
· Supervizor – kontrola
· Administrator – administracija korisnika i šifarnika
· Pregled – uvid u osnovne podatke o predmetima

2.2. Zavođenje predmeta
Ovaj Modul omogućava kreiranje novog predmeta kome se pored osnovnih podataka mogu dodijeliti učesnici, dokumenta, prilozi i priključiti elektronski sadržaj. Takođe se prati kompletan proces prijema predmeta od zavođenja predmeta sa osnovnim podacima, preko dodjele obrađivača predmetu do prijema predmeta kod obrađivača i dopune podataka od strane obrađivača.
2.3. Predmeti
Ovaj Modul omogućava upravljanje predmetima koje obuhvataju cjelokupan tok i životni ciklus predmeta i sadrži sledeće podmodule:
· Spajanje predmeta
· Razdvajanje predmeta
· Brisanje predmeta
· Lokacije predmeta
· Učesnici na predmetu
· Veze sa drugim predmetima
· Lokacije predmeta
· Promjena obrađivača na predmetu
· Arhiviranje predmeta

2.4. Dokumenta
Modul podržava rad sa ulaznim, izlaznim i internim dokumentima i prilozima. Prijem ulaznih dokumenata omogućava prijem dokumenata i priloga i priključivanje postojećem predmetu. Prati se kompletan proces od unosa osnovnih podataka o dokumentu, preko priključivanja elektronskog sadržaja, dodjele obrađivača dokumentu do prijema dokumenta kod obrađivača i unosa dodatnih podataka o dokumentu.
Rad sa izlaznim dokumentima omogućava unos izlaznih dokumenata, opcioni proces odobravanja dokumenta, priključivanje elektronskog sadržaja i otpremanje. Korišćenjem ovog modula omogućeno je i evidentiranje finalnog izlaznog dokumenta, kao i promjena obrađivača na dokumentu.




2.5. Šabloni
Modul šablona omogućava kreiranje Word (docx) dokumenata na osnovu podataka iz predmeta i dokumenata u predmetu. Šabloni su dokumenta koja imaju definisan tekst i polja koja se mijenjaju vrijednostima atributa iz predmeta i dokumenata. 
2.6. Šifarnici
Modul šifarnika omogućava administratorima da definišu nove vrijednosti padajućih lista i to za sledeće padajuće liste: pravni osnov, krivična djela, države, sudovi, tužilaštva i ostale institucije.
2.7. Pretrage
Modul pretraga obuhvata pretragu predmeta, tajnih predmeta, mojih predmeta,  pretragu dokumenata i alarma.
2.8. Izvještaji
Modul izvještaja sadrži statističke izvještaje i preglede koji su neophodni za svakodnevni rad u Lurisu i izvještavanje domaćih i međunarodnih institucija.
2.9. Zadaci
Modul zadataka je integrisan sa ostalim modulima poslovnog softvera. U zavisnosti od vrste zadatka i prirode posla, korisniku se prikazuje maska za unos traženih podataka ili kontrolu. Moguće je odbiti zadatak, ukoliko su uočeni nedostaci i vratiti ga na neki od prethodnih koraka ili u potpunosti prekinuti proces.
2.10. Razmjena podataka
Modul razmjene podataka je naknadno razvijen za potrebe razmjene podataka između tužilaštava i Ministarstva pravde. Korišćenjem ovog modula se smanjuje vrijeme potrebno za zavođenje predmeta i dokumenata i obavještavanje jer korisnik ima trenutnu informaciju u sistemu da mu je nešto poslato, pa ako ta dokumentacija ne stigne u papirnom obliku može blagovremeno da reaguje. 
Implementirane nadogradnje LURIS sistema Ministarstva pravde 

Implementirana nadogradnja se odnosi na sledeće procese; 
· Na svim izvještajima dodato vrijeme generisanja izvještaja,
· Poseban izvještaj o međunarodnim potjernicama, kao posebna vrsta pravne pomoći,
· Predmeti međunarodne potjernice izbačeni iz računanja u trenutno dostupnim izvještajima,
· Ispravka greške kod pokretanja izvještaja,
· Dodatni izvještaj koji je sličan trenutnom izvještaju „Statistika po izvještajima“ ali grupisano po krivičnim delima, kako bi prikazivao podatke o krivičnim djelima koji su najzastupljeniji po zadatoj državi ,   
· Izmijenjen izvještaj Pretraga predmeta tako da se u rezultatima prikazuju podaci o krivičnom djelu,
· U svim izvještajima gde je bilo moguće unijet je filter po smjeru predmeta “ulazni-izlazni” predmet   
· Izmijenjen je šifarnik zemalja koje su definisane da su dio Zapadnog Balkana, kao i one koje su dio Evropske unije,
· Ispravka zadataka po spornim korisnicima,
· Promijenjen logo aplikacije koji se nalazi na formama u skladu sa dostavljenom slikom od strane Ministarstva pravde,
· Na formi Pretraga predmeta dodata je nova kolona Država posle kolone Naziv,
· Proširen postojeći šifarnik krivičnih djela tako što je dodat dodatni atribut za unos vrijednosti člana zakona, kao i atribut po kome se vrši sortiranje konkretnog šifarnika,  
· Za krivične predmete dodate su oznake Cyber kriminal i Zamrzavanje/Oduzimanje imovine, 
· U Izvještaju Pretraga predmeta dodata opcija da se prikažu predmeti koji imaju oznaku za Cyber kriminal ili Zamrzavanje/Oduzimanje imovine,
· Na izvještajima promijenjene labele da budu na ijekavici,
· Na aplikaciji urađene promjene konkretnih labela,
· Tab istorija predmeta u okviru pregleda predmeta prikazuje i vrijeme izvršavanja određene akcije.
· Ime korisnika ko je obrisao predmet dodato je na tabu istorija predmeta u okviru pregleda predmeta,
· U predmetima u kojima je kao vrsta pravne pomoći izabrana međunarodna otmice djece, kao konačan ishod predmeta dodata je opcija „povučen zahtjev“, 
· Prilikom unosa podataka o izlaznom dokumentu, datum dokumenta se inicijalno postavlja na današnji dan,
· Prilikom evidentiranja dokumenta u predmetu dodat je chekbox "Urgencija" sa izborom vrijednosti Da/Ne,
· Forma za razmjenu  sortirana je tako da se na vrhu liste prikazuju najnovija pristigla dokumenta,
· Sinhronizacija šifarnika pravnih osnova, entiteta i krivičnih djela urađena je  tako da se prilikom unosa ili izmjene nekog od ovih šifarnika u Ministarstvu pravde, promjene  se automatski preslikavaju i na Luris u Vrhovnom državnom tužilaštvu. 
· Administracija šifarnika pravnih osnova, entiteta i krivičnih djela se radi isključivo  u Ministarstvu pravde.   
·  Na meniju razmjena dodata je notifikacija kada nešto novo stigne u razmjenu.
· Na predmetu je dodat tab nazivom Presignacije sa listom sortiranu tako da je prva u listi poslednje urađena presignacija.
· Sređivanje zavedenih “ničijih” predmeta obezbuijeđeno je izmjenama na formi za presignaciju.
· Kreirana su nova 3 izvještaja: Sistematizovana statistika po državi za period, Sistematizovana statistika po smjeru za period, Sistematizovana statistika predmeta po vrsti pravne pomoći za period.
Implementirane nadogradnje LURIS sistema Ministarstva pravde kroz II fazu nadogradnje

U okviru II faze nadogradnje LURIS sistema implementirane su dodatne funkcionalnosti i tehnička unapređenja u cilju povećanja efikasnosti rada korisnika, unapređenja pretrage i izvještavanja, jačanja kontrole nad aktivnostima u sistemu, kao i stvaranja preduslova za integraciju sa drugim informacionim sistemima pravosuđa.
Implementirana nadogradnja kroz II fazu odnosi se na sledeće procese:
· Unaprijeđena je pretraga lica po imenu i prezimenu, sa ciljem omogućavanja fleksibilnije i efikasnije pretrage, uključujući podršku za različit redosled unosa imena i prezimena, djelimične unose i napredniji način pronalaženja lica u predmetima,
· Uveden je napredniji mehanizam pretrage koji smanjuje zavisnost od potpuno tačnog unosa podataka i omogućava korisnicima lakše pronalaženje predmeta u kojima su evidentirana tražena lica,
· Unaprijeđeni su postojeći izvještaji u LURIS sistemu kroz uvođenje dodatnih grafičkih prikaza i interaktivnih funkcionalnosti,
· Na odabranim izvještajima omogućena je drill-down funkcionalnost, odnosno detaljniji pregled podataka koji čine određenu agregiranu vrijednost,
· Na odabranim izvještajima omogućena je redirekcija na konkretan predmet iz rezultata izvještaja, čime je korisnicima omogućeno brže pristupanje detaljima predmeta,
· Unaprijeđeni su izvještaji: Postupanje obrađivača, Sistematizovana statistika predmeta po državi za period, Sistematizovana statistika predmeta po smjeru za period, Sistematizovana statistika predmeta po vrsti pravne pomoći za period, Statistika predmeta po krivičnim djelima i Pretraga predmeta,
· Uvedena je OCR funkcionalnost za optičko prepoznavanje teksta iz skeniranih dokumenata, PDF datoteka i slika,
· Omogućeno je da se prilikom unosa dokumenta odredi da li će se nad dokumentom izvršiti OCR obrada, pri čemu je podrazumijevana vrijednost da se OCR obrada izvršava,
· Razvijen je OCR servis koji omogućava obradu dokumenata, prepoznavanje teksta i čuvanje prepoznatog sadržaja povezanog sa dokumentom,
· Proširena je funkcionalnost pretrage dokumenata tako da korisnici mogu pretraživati dokumenta i po sadržaju dokumenta, a ne samo po ručno unijetim metapodacima,
· Za potrebe pretrage sadržaja predviđena je upotreba Elasticsearch komponente, dok je za OCR obradu predviđena upotreba Tesseract OCR engine-a,
· Obezbijeđeno je da prepoznati tekst bude dostupan samo korisnicima koji imaju pravo pristupa originalnom dokumentu,
· Uveden je napredni audit LURIS sistema kroz kreiranje infrastrukture za praćenje aktivnosti korisnika i sistemskih događaja,
· Implementiran je mehanizam za bilježenje aktivnosti u postojećim modulima sistema,
· Razvijen je korisnički interfejs za pregled i kontrolu audit zapisa od strane ovlašćenih korisnika,
· Predviđena je mogućnost uključivanja i isključivanja audit mehanizma u skladu sa potrebama sistema i ovlašćenjima administratora,
· Uvedena je mogućnost elektronskog potpisivanja dokumenata u okviru LURIS sistema,
· Omogućeno je elektronsko potpisivanje izlaznih dokumenata i čuvanje potpisanih dokumenata u sistemu,
· Unaprijeđeno je upravljanje dokumentima kroz povezivanje elektronski potpisanog dokumenta sa predmetom i postojećim procesima obrade,
· Uvedene su notifikacije za predmete kod kojih postoji mogućnost isticanja rokova pritvora za lica,
· Nadograđen je postojeći modul „Kalendar i podsjetnik“ radi podrške za praćenje rokova pritvora,
· Razvijen je sistem vizuelnih notifikacija u korisničkom interfejsu,
· Razvijen je automatizovani backend proces za slanje imejl obavještenja korisnicima,
· Omogućena je administracija imejl adresa korisnika i konfiguracija SMTP servera za slanje obavještenja,
· Razvijeni su namjenski web servisi za integraciju LURIS sistema sa PRIS 2 sistemom sudova,
· Implementirani su mehanizmi autentifikacije za web servise, uključujući ApiKey autentifikaciju i JWT OAuth2 autentifikaciju,
· Omogućen je prijem predmeta iz PRIS 2 sistema u LURIS sistem, uz prosleđivanje osnovnih podataka o predmetu, dokumentu i instituciji koja predmet šalje,
· Omogućeno je da korisnik kroz modul „Razmjena“ dobije notifikaciju da je predmet pristigao u sistem i da nastavi aktivnosti zavođenja, dodjele i dalje obrade,
· Omogućeno je slanje podataka iz LURIS sistema prema PRIS 2 sistemu, uključujući podatke o predmetu, dokumentu i načinu rješavanja predmeta,
· Uveden je servis za automatski prevod teksta dokumenta, zasnovan na OCR tehnologiji za ekstrakciju teksta i alatu za automatski prevod na crnogorski jezik,
· Omogućeno je da rezultat automatskog prevoda bude dostupan kao strukturirani izlazni podatak ili kao poseban dokument,
· Uvedeno je obilježavanje predmeta različitim bojama u zavisnosti od hitnosti,
· Omogućeno je upravljanje šifarnikom hitnosti i prikaz hitnosti predmeta kroz korisnički interfejs,
· Izvršene su izmjene modela podataka radi evidentiranja hitnosti predmeta,
· Uvedena je funkcionalnost obaveznog unosa razloga brisanja predmeta i dokumenata,
· Obezbijeđeno je da se razlog brisanja evidentira u sistemu radi veće kontrole, transparentnosti i lakšeg praćenja aktivnosti nad predmetima i dokumentima.
Opis Sistema koji je predmet održavanja 

Informacioni sistem radi na sledećoj infrastrukturi: 
Serveri: 
1. 2 x HP DL360P GEN8 Procesor 2GHZ 6 core x 2, 2x 8 GB RAM,3 X 300 GB HD 15 K . 
2. 4 x HP DL360P GEN8 Procesor 2GHZ 6 core x 2 ,2 x16 GB RAM, 3 x 300GB HD 10K. 
3. Storage HP P2000 24 x 900GB 10K 

Virtuelno okruženje: 
Produkcija APP i DB server: 
4 VCPU cores(Intel Xeon E5-2620 2.00GHz), 
16GB VRAM, 
HDD 300GB (IIS i MsSQL)

Testno okruženje APP i DB server: 
2 VCPU cores(Intel Xeon E5-2620 2.00GHz), 
8GB VRAM, 
HDD 120GB (IIS i MsSQL)

Operativni sistemi: 
Windows Server 2019 Standard

Aplikativno rješenje:
Luris aplikacija urađena je na .NET Core platformi 
Baza podataka je Microsoft SQL Server 2019 
Izvještaji su realizovani korišćenjem Microsoft SQL Server Reporting- a
Procedura održavanja sistema i podrška 
LURIS predstavlja aplikativni sistem koji omogućava evidenciju predmeta iz međunarodne pravne pomoći u Ministarstvu pravde. Sistem omogućava Ministarstvu pravde da prati primljene zamolnice i druge zahtjeve iz oblasti pružanja i primanja međunarodne pravne pomoći, kao i statističko izveštavanje u oblasti međunarodne pravne pomoći u građanskim i krivičnim stvarima. 
Strategijom digitalizacije pravosuđa 2025-2028 i pripadajućim Akcionim planom 2025-2026, prepoznate su potrebe krajnjih korisnika Direktorata za međunarodnu saradnju i međunarodnu pravnu pomoć u Ministarstvu pravde za funkcionalnom nadogradnjom sistema, potrebi međusobne  integracije i integracije sa ostalim informacionim sistemima pravosuđa, kao i nastalim zakonskim izmjenama i odredbama koji uređuju oblast međunarodne saradnje u krivičnim i građanskim predmetima.
Nivoi podrške
Procedura definisana u nastavku će se poštovati tokom održavanja sistema. 
1. 
1. 
1. 
Podrška prvog nivoa
Takozvana Podrška prvog nivoa znači prvu i ekskluzivnu tačku kontakta i podršku korisnicima odgovarajućeg sistema u slučaju tehničkih problema ili pitanja. Pošto je veoma važno da ove osobe imaju odlično znanje o cjelokupnom sistemu, oni moraju biti u velikoj meri uključeni u fazu implementacije ovog projekta, ili barem biti obučeni kao administratori ili ključni korisnici.
Kao prvi korak, ove osobe će provjeriti da li je ponašanje sistema zaista uzrokovano tehničkim problemom ili nepravilnim radom korisnika. U slučaju stvarne greške, sistemski administratori će pokušati da isprave grešku, ili uspostave barem zaobilazno rješenje, tako da sistem i dalje može da se koristi dok se greška ne ispravi. Podrška 1. nivoa je odgovornost klijenta. 
Podrška drugog nivoa
Ako administratori podrške Prvog nivoa nisu u mogućnosti da riješe problem sami, oni kontaktiraju Podršku drugog nivoa putem alata za prijavu problema. Podrška drugog nivoa će biti obezbijeđena od strane dobavljača u okviru njegovih obaveza podrške za održavanje.
Za drugi nivo podrška će biti obezbijeđena od strane "vruće linije telefona i podrške",  servis koji će biti uspostavljen i upravljan od strane dobavljača za hitne slučajeve. Biće dostupan svim radnim danima tokom radnog vremena. Svi problemi prijavljeni od strane Podrške prvog nivoa će biti zabilježeni i klasifikovani prema njihovoj ozbiljnosti. 
Ako je izvodljivo, Podrška drugog nivoa će pokušati da ponudi trenutnu podršku ili zaobilazno rješenje. Nakon toga, servisno osoblje dobavljača će detaljnije analizirati problem i stvoriti rješenje. 
I za analizu problema i za rešavanje problema preduslov je da osoba koja prijavljuje problem može jasno opisati problem.
Za izvršenje usluga podrške neophodno je da klijent omogući i podrži daljinski pristup testnom sistemu, jer to u velikoj mjeri olakšava i ubrzava rad pomoćnog osoblja.
Nakon analize i reprodukcije relevantnog pitanja, ona će biti implementirana, a pogođena aplikacija će biti testirana kako bi se osiguralo da nema kolateralnih grešaka. 
Nakon što je aplikacija testirana, klijent će biti obaviješten da je sada spreman za distribuciju. Modul će zatim biti ponovo prijavljen ili učitan na dogovoreno mesto (npr. FTP server) gde ga sistemski administratori klijenta mogu rasporediti na relevantne sisteme.
Ako nije moguće ispraviti problem putem daljinskog pristupa, podrška za održavanje će se vršiti na licu mesta od strane tehničkih stručnjaka dobavljača. U takvim slučajevima potrebno je omogućiti servisnom osoblju dobavljača fizički i logički pristup sistemu. Ako postane očigledno da će rješavanje problema trajati više vremena nego što se prvobitno očekivalo, servisno osoblje će uspostaviti barem zaobilazno rješenje, tako da rad sistema utiče što je manje moguće. 
Nakon što se popravni radovi završe direktno na licu mesta, odgovarajući Modul će biti testiran i ponovo implementiran kada se problem riješi. 
Vrijeme za pružanje podrške
Dobavljač će pružati usluge održavanja sistema tokom Redovnog radnog vremena, od ponedeljka do petka od 8:00 do 16:00 časova. 
Izvještavanje
Dobavljač će obezbijediti mjesečni izvještaj o broju novih grešaka po težini, i grešaka koje su sa statusom Potvrđeno i Zatvoreno. 
3 
4 
5 
6 
Važenja
Podrška za održavanje sistema počinje od datuma koji je definisan u Ugovoru o održavanju sistema.  
Obim usluga podrške 
Za sve vrste aktivnosti koje su navedene u tabeli ispod, klijent će prijaviti Zahtjev u alatu (ticketing tool) za praćenje problema kao; Bug Fix (greška), dodatna podrška ili kao Zahtjev za promjenu.
Pružanje podrške održavanja podrazumijeva; Podršku u pronalaženju grešaka korisnika tokom korišćenja implementiranog rješenja.

Podrška održavanju obuhvata usluge definisane u tabeli ispod, isporučene iz svih potrebnih uloga (menadžer projekta, menadžer konfiguracije, arhitekta rješenja, poslovni analitičar, konsultant, programer), u okviru dogovorenog čovjeka / sati mesečno, koji će biti definisani u cjenovniku i rasporedu plaćanja. 
	Kategorija aktivnosti
	Skup aktivnosti koje su uključene u odgovarajuću kategoriju

	Projektni menadžment 
	
· sastanci sa klijentom 
· komunikacija (e-mailovi, telefonski pozivi)
· dokumentacija (zapisnici sa sastanaka, zahtjevi za promjene, izvještaji o statusu projekta)
· Kreiranje i održavanje projektnih planova
· Upravljanje rizicima
· Obezbjeđivanje postizanja obima, budžeta i rokova 

	Upravljanje konfiguracijom
	· saopštavanja, primopredajne bilješke
· Upoređivanje baze podataka, verzija aplikacija upoređivanje

	Ispravljanje grešaka
	· Ispravljanje grešaka  nakon garantnog roka
· Rješavanje problema sa performansama vezanih za Module 

	Zahtjev za promjenu
	· Analize
· BBP dokument
· Dizajn
· Implementacija
· Testiranje
· Obuka ključnih korisnika
· Dokumentacija (tehnička i korisnička)

	Dodatna podrška
	· Konsalting
· Trening

	Help Desk 2. Nivo
	· Detaljan opis u poglavlju 5.1.2. Podrška drugog nivoa



Svaki sat ima istu vrijednost (istu težinu), nezavisno od vrste aktivnosti i vrste uloge. Sve aktivnosti će biti zabilježene i izvještaji će biti odobreni na mjesečnom nivou od strane projektnih menadžera obje strane. 
Kategorizacija grešaka 
Kategorizacija grešaka je opisana u sledećim kategorijama, kao i način na koji se treba  odnositi prema njima:

	Klasa izmena i grešaka
	Značaj
	Opis

	1
	Kritične (blocked)
	Korišćenje određene funkcionalnosti je nemoguće ili neizvodljivo, odnosno sistem nije u mogućnosti da uradi obračun (ispravno i u predviđenom roku) ili nije u mogućnosti da sprovede sve prateće aktivnosti, a sve u cilju poštovanja obaveza koje Naručilac ima u skladu sa zakonom i drugim aktima). Izmjene u procesima implementiranog rješenja ili greška/e podrazumijevaju visok uticaj na poslovne procese i /ili  sigurnost.

	2
	Značajne (major)
	Korišćenje određene funkcionalnosti je ozbiljno ograničeno. Izmjene u procesima implementiranog rješenja ili greška/e podrazumevaju značajan uticaj na poslovne procese i /ili  sigurnost, ali sistem je u mogućnosti da (uz određene dodatne ručne intervencije) uradi ispravno i u predviđenom roku i u mogućnosti je da sprovede sve prateće aktivnosti a sve u cilju poštovanja obaveza koje klijent ima u skladu sa zakonom i drugim aktima. 

	3
	Male (minor)
	Korišćenje određene funkcionalnosti podleže minimalnim ograničenjima, i sve prateće aktivnosti mogu da se urade na regularan način i u predviđenom roku. Izmjene u procesima implementiranog rješenja ili greška/e podrazumijeva određeni uticaj na poslovne procese i /ili  sigurnost, ali omogućava nastavak rada.

	4
	Zanemarive (feature)
	Funkcionalnost se može koristiti bez restrikcija. Neusaglašenost nema uticaja ili ima minoran uticaj na poslovne procese. Ovaj tip izmjena u procesima implementiranog rješenja ili greške je “kozmetička izmjena odnosno kozmetička greška” ili propust koji osoblje korisnika može samo da prevaziđe.



Period održavanja sistema 
Period održavanja sistema za kompletno rješenje LURIS iznosi 12 meseci.

Greške definisane u tabeli iz prethodne tačke broj 7., dobavljač je  dužan da započne sa rješavanjem u rokovima definisanim u zavisnosti od klase (kategorizacije) greške: 

·  rok da započne rješavanje kritične (blocked) greške je 1 sat, 
·  rok da započne rješavanje značajne (major) greške je 4 sata, 
·  rok da započne rješavanje male greške (minor) je 2 dana,
·  rok da započne rješavanje zanemarljivih grešaka (feature) je mjesec dana.  
S obzirom da se u ponuđenom sistemu koriste i standardna rješenja kao komponente, na održavanje tih komponenti primjenjuju se standardni uslovi odgovarajućih dobavljača u ovom slučaju kompanije Microsoft (npr. za softver: isporuka novih verzija, treći nivo podrške…)

Detaljan opis procedure za prijem i otklanjanje grešaka koje budu nastale prilikom korišćenja od strane Naručioca LURIS softvera i rješavanje ovih grešaka biće definisane Procedurom; („Procedura postupanja sa problemom i zahtjevima za promjenom“), za koju se očekuje da dobavljač definiše proceduru upravljanja Prijavom i dostavi uz svoju ponudu.

Definicije


	“Prilagođeni sistem”
	Konfigurisan i prilagođen osnovni sistem, uključuje sve nove funkcionalnosti koje su implementirane 

	“BBP dokument”
	Dokument koji se sastoji od detaljnog opisa zahtjeva klijenta (detaljna specifikacija zahtjeva).  

	"Modul"
	Skup aplikacija koje se koriste za automatizaciju specifičnih poslovnih procesa  

	"Dokumentacija"
	Dokumentacija, koju je razvio dobavljač, a koja se odnosi na Prilagođeni sistem u mašinski čitljivom ili štampanom obliku koji je dobavljač dostavio klijentu

	"Prijava”
	Zahtjev koji je prijavljen podršci prvog nivoa na strani klijenta u vezi sa obimom usluga ugovora o održavanju i funkcionalnostima Prilagođenog sistema. Svaki problem mora biti registrovan u alatu za praćenje problema – Ticketing tool.  
Prijava se može klasifikovati kao: 
· greška (odstupanje u prilagođenom sistemu),  
· dodatna podrška (zahtjev za dodatne usluge) ili 
· CR – Zahtjev za promjenu  

	"Greška"
	Svako odstupanje Prilagođenog sistema od funkcionalnosti opisanih u Dokumentaciji (BBP). 
U slučaju da funkcionalnost nije opisana u Dokumentaciji ovo odstupanje može biti klasifikovano kao Bug ako su se oba odgovorna lica sa strane klijenta i dobavljača složila o tome. U suprotnom, ovo odstupanje je klasifikovano kao Zahtjev za promjenu. 

	"Ispravljanje grešaka"
	Usluga koju pruža dobavljač koji uključuje rješavanje bilo koje vrste greške, bez obzira da li je klasifikovan kao održavanje, podrška za održavanje ili greška.

	"Dodatna podrška"
	Zahtjev u vezi sa ažuriranjem podataka u bazi podataka klijenta, promjenama konfiguracije na zahtjev klijenta, dodatnom obukom i konsultantskim uslugama, savjetovanjem u vezi sa nekim proizvodnim problemom ili situacijom, dodatnim ad-hoc izvještajima ili upitima, analizom problema koji nije klasifikovan kao greška za koju je dobavljač proveo više od 3h za analizu. Dodatna podrška može biti prijavljena samo u proizvodnom okruženju. 

	"Organizaciona jedinica"
	Dio organizacione strukture kompanije klijenta 

	"Aplikacija treće strane"
	Svaka aplikacija ili usluga koja nije u vlasništvu dobavljača koja treba i ima prava pristupa uslugama aplikacije

	"Redovan radni dan"

	Radni dan od ponedeljka do petka koji nije praznik.

	"Redovno radno vrijeme"
	Period od 08:00 do 16:00 časova tokom redovnog radnog dana.

	"Radno vrijeme"
	Period tokom kojeg će dobavljač pružiti podršku tokom održavanja





Procijenjena vrijednost predmenta nabavke:[footnoteRef:5] [5:  Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma.] 

 Procijenjena vrijednost predmeta nabavke bez zaključivanja okvirnog sporazuma:
 kao cjeline je 17.355,35 €;
Obrazloženje razloga zašto predmet nabavke nije podijeljen na partije:[footnoteRef:6] [6:  Ukoliko je predmet nabavke podijenjen na partije ovaj dio brisati] 


Predmet nabavke predstavlja jedinstvenu cjelinu jer se radi o održavanju jedinstvenog sistema.


ZAKLJUČIVANJE OKVIRNOG SPORAZUMA[footnoteRef:7] [7:  Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije] 


Zaključiće se okvirni sporazum:
 ne

PONUDA SA VARIJANTAMA

Mogućnost podnošenja ponude sa varijantama

 Varijante ponude nijesu dozvoljene i neće biti razmatrane.

REZERVISANA NABAVKA

 Ne
4. [bookmark: _Toc62730556]NAČIN UTVRĐIVANJA EKVIVALENTNOSTI

Nije primjenjivo.
5. [bookmark: _Toc62730557]OSNOVI ZA OBAVEZNO ISKLJUČENJE IZ POSTUPKA JAVNE NABAVKE

Privredni subjekat će se isključiti iz postupka javne nabavke, ako: 
1) [bookmark: _Toc62730558]je vršio neprimjeren uticaj u smislu člana 38 stav 2 tačka 1 ovog zakona;
2) postoji sukob interesa iz člana 41 stav 1 tačka 2 ili člana 42 ovog zakona;
3) ne ispunjava uslov iz člana 99 ovog zakona;
4) ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8) postoji drugi razlog propisan ovim zakonom.
6. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:
 garanciju, neopozivu i bezuslovno plativu na prvi poziv za dobro izvršenje ugovora, za slučaj povrede ugovorenih obaveza u iznosu od 10 % od vrijednosti ugovora. Garancija za dobro izvršenje ugovora treba da važi sedam dana duže od ugovorenog roka izvršenja ugovora. 
7. [bookmark: _Toc62730559]METODOLOGIJA VREDNOVANJA PONUDA




Naručilac će u postupku javne nabavki izabrati ekonomski najpovoljniju ponudu, po osnovu kriterijuma: 

1) Odnos cijene i kvaliteta
· Parametar cijena ………………………………50 bodova
· Parametar kvalitet – reference stručnog lica…………….50 bodova







Broj bodova po osnovu vrednovanja cijene:

Najniža ponuđena cijena = 50 bodova
Broj bodova za ponuđenu cijenu konkretnog ponuđača = najniža ponuđena cijena / ponuđena cijena konkretnog ponuđača x 50

Broj bodova po osnovu vrednovanja referenci kao mjerila kvaliteta: 

Parametar kvalitet – Referenca ponuđača u poslednjih pet godina da je uspješno realizovao uslugu razvoja ili implementacije ili održavanja informacionih sistema za evidenciju predmeta iz međunarodne pravne pomoći u pravosudnim institucijama, u skladu sa Zakonom i internim dokumentima koji se odnose na međunarodnu pravnu pomoć ili uslugu razvoja ili implementacije ili održavanja softverskih rješenja za potrebe upravljanja i evidencije predmeta iz tužilačke i sudske organizacije. 

Ovaj parametar dokazuje se dostavljanjem referenci na memorandumu/ima krajnjih korisnika, potpisane od strane ovlašćenog lica korisnika, kojom se potvrđuje da je privredni subjekt koji dostavlja ponudu u prethodnih pet godina, uspjesno realizovao uslugu razvoja ili implementacije ili održavanja informacionih sistema za evidenciju predmeta iz međunarodne pravne pomoći i saradnje u pravosudnim institucijama, u skladu sa Zakonom i internim dokumentima koji se odnose na međunarodnu pravnu pomoć ili uslugu razvoja ili implementacije ili održavanja softverskih rješenja za potrebe upravljanja i evidencije predmeta iz tužilačke i sudske organizacije. 

Reference treba da sadrže i kontakt podatke korisnika usluge, radi eventualne provjere navoda iz iste. Reference ponuđača = 50 bodova Ponuđač sa najvećim brojem referenci dobija 50 bodova. Ostali ponuđači dobijaju broj bodova po sljedećoj formuli: Broj bodova za ponuđene reference = broj ponuđenih referenci/ najveći broj ponuđenih referenci x 50.



Odnos cijene i kvaliteta = Cijena + Kvalitet

8. [bookmark: _Toc62730560]JEZIK PONUDE
Ponuda se sačinjava na:

 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom
9. [bookmark: _Toc62730561]NAČIN, MJESTO I VRIJEME PODNOŠENJA PONUDA I OTVARANJA PONUDA

Ponude se podnose preko ESJN-a zaključno sa danom 08.07.2026. godine do 13:00 sati.

Otvaranje ponuda održaće se dana  08.07.2026. godine u 13:30  sati. 

 U skladu sa članom 122 Zakona o javnim nabavkama,  garancija ponude podnosi se u elektronskom obliku putem ESJN.
Izuzetno, ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom najkasnije prije isteka roka za podnošenje ponuda. Adresa za neposredno uručivanje ili slanje putem pošte je: 

· neposrednom predajom na arhivi naručioca na adresi Vuka Karadžića 3, Podgoirca
· preporučenom pošiljkom sa povratnicom na adresi Vuka Karadžića 3, Podgoirca 
· radnim danima od 07:00 do 15:00 sati, zaključno sa danom 08.07.2026. godine godine do 13:00 sati. U slučaju da se ponuđač odluči da garanciju ponude dostavi preporučenom pošiljkom sa povratnicom, istu mora dostaviti do 08.07.2026. godine do 13:00 časova.

Napomena: Garancija ponude u pisanom obliku se dostavlja, u originalu, u posebnoj koverti. na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".
Garancija ponude se određuje u iznosu od 2% procijenjene vrijednosti predmeta nabavke.
Trajanje garancije ponude određuje se u skladu sa rokom važenja ponude uključujući i rok za eventualno aktiviranje od 8 dana nakon isteka roka važenja ponude.
10. [bookmark: _Toc62730562]USLOVI ZA AKTIVIRANJE GARANCIJE PONUDE[footnoteRef:8] [8:  Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma] 


Garancija ponude će se aktivirati ako ponuđač: 
1) odustane od ponude u roku važenja ponude i/ili
 2) odbije da zaključi ugovor o javnoj nabavci ili okvirni sporazum.




11. [bookmark: _Toc62730563]TAJNOST PODATAKA
 
Tenderska dokumentacija sadrži tajne podatke

 ne

12. [bookmark: _Toc62730564]UPUTSTVO ZA SAČINJAVANJE PONUDE

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude. 
Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.
Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

13. [bookmark: _Toc62730565]NAČIN ZAKLJUČIVANJA I IZMJENE UGOVORA O JAVNOJ NABAVCI
Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude. 

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[footnoteRef:9] [9:  U ovom dijelu moguće je i predvidjeti raskid ugovora, ugovorne kazne i ostale elemente ugovora] 


Izvršilac se obavezuje: 
· da usluge koje su predmet ovog ugovora izvodi u skladu sa važečim zakonskim propisima;
· da rukovodi izvršenjem usluga;
· da nadoknadi svu štetu Naručiocu, koja bude prouzrokovana nesavjesnim ili nekvalitetnim radom ili krivicom lica koje vrše obezbjeđenje usluge.
Do raskida ugovora može doći ukoliko jedna od strana ugovora ne izvršava obaveze na način i po uslovima predviđenim Ugovorom, tenderskom dokumentacijom broj  04-426/26-6346/3 od 23.06.2026. godine i prihvaćenom ponudom Izvršioca. Naručilac ima pravo da jednostrano raskine Ugovor o nabavci u slučaju da izabrani ponuđač ne izvršava svoje obaveze u rokovima i na način predviđen ugovorom o nabavci. Izvršilac ima pravo da jednostrano raskine Ugovor o nabavci u slučaju da Naručilac ne izvršava svoje obaveze u rokovima i na način predviđen ugovorom o nabavci.

Izvršilac i njegovo osoblje se obavezuju da u toku važenja ovog ugovora, kao i u roku od tri godine po isteku, ne iznose bilo kakve službene ili povjerljive informacije u vezi ovog ugovora, poslova i aktivnosti Naručioca, bez prethodne pisane saglasnosti Naručioca. 
Za sve što nije predviđeno ovim ugovorom primjenjuju se odredbe Zakona o obligacionim odnosima i drugih pozitivnih propisa. 

Ugovor o javnoj nabavci koji je zaključen uz kršenje antikorupcijskog pravila u skladu sa odredbama Zakona o javnim nabavkama, ništav je.

Ugovorne strane su saglasne da sve sporove koji nastanu iz odnosa zasnovanih ovim ugovorom prvenstveno rješavaju sporazumom ili arbitražom.
Ukoliko se nastali spor ne riješi sportazumno ili arbitražom, za rješavanje spora određuje se nadležnost Privrednog suda u Podgorici.

14. [bookmark: _Toc62730566]ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE
Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama. 

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.
Zahtjev se podnosi isključivo putem ESJN-a.
























15. [bookmark: _Toc416180136][bookmark: _Toc508349235][bookmark: _Toc62730567] IZJAVA NARUČIOCA O NEPOSTOJANJU SUKOBA INTERESA

MINISTARSTVO PRAVDE

Br. 04-426/26-6346/2			                                            Podgorica, 22.06.2026. godine


U skladu sa članom 43 stav 1 Zakona o javnim nabavkama (“Sl. list Crne Gore” br. 74/19, 03/23 i 11/23)
IZJAVLJUJEM

[bookmark: _Hlk230007179]da u postupku javne nabavke redni broj 13 iz Plana javne nabavke broj 04-426/26-222 od 28.01.2026. godine i Izmjena i dopuna Plana javnih nabavki broj 04-426/26-222/3 od 24.04.2026. godine, izmjena i dopuna plana javnih nabavki broj 04-426/26-222/5 od 11.05.2026. godine  za nabavku usluge – Godišnje održavanje LURIS sistema za međunarodnu pravnu pomoć i Enterprise Service Bus platforme za razmjenu podataka Ministarstva pravde sa drugim sistemima, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.


                              Ovlašćeno lice naručioca:  Đorđije Ivanović, sekretar
                                                                                                              _________________________
s.r.                                                                                                                                   
Načelnik Službe za javne nabavke: Oliver Bodven, dipl. pravnik sa položenim  ispitom za rad na poslovima javnih nabavke, broj uvjerenja 01-3646 od 25.04.2016. godine

__________________________
s.r.
            Lice koje je učestvovalo u planiranju javne nabavke, Dražen Radonjić dipl. ing.   

                                                                                                  __________________________
s.r.                                                                                  
  Predsjednik komisije za sprovođenje postupka javne nabavke, Dražen Radonjić dipl. ing. 

__________________________
s.r.
        Član komisije za sprovođenje postupka javne nabavke,  Oliver Bodven, dipl. pravnik sa položenim  ispitom za rad na poslovima javnih nabavke, broj uvjerenja 01-3646 od 25.04.2016. godine

[bookmark: _Hlk199418263]________________________
s.r.
          	 Član komisije za sprovođenje postupka javne nabavke, Dragan Radović, VSS

__________________________
                                                                                  s.r.


16. [bookmark: _Toc62730568]UPUTSTVO O PRAVNOM SREDSTVU

Privredni subjekat može da izjavi žalbu protiv ove tenderske dokumentacije Komisiji za zaštitu prava u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.

